b'\n_START_ARTICLE_\nBenediktas Povilas Sapiega\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, \xc4\x8cereisko-Ru\xc5\xbeano linijos atstovas, herbo \xe2\x80\x9eLis\xe2\x80\x9c savininkas, Lietuvos did\xc5\xbeiojo etmono ir Vilniaus vaivados Povilo Jono Sapiegos ir Anos Barboros Kopecait\xc4\x97s antrasis s\xc5\xabnus. Tur\xc4\x97jo brolius\xc2\xa0\xe2\x80\x93 Kazimier\xc4\x85 Jon\xc4\x85, Leon\xc4\x85 Bazili\xc4\xaf ir Pranci\xc5\xa1k\xc5\xb3 Stepon\xc4\x85._NEWLINE_Nuo 1657 met\xc5\xb3 mok\xc4\x97si jezuit\xc5\xb3 kolegiume, Grace, Ausrtija, nuo 1661 met\xc5\xb3 t\xc4\x99s\xc4\x97 mokslus Luveno universitete (Ispanijos Nyderlandai). 1663\xe2\x80\x931664 metais kartu su broliais Kazimieru Jonu ir Pranci\xc5\xa1kumi Steponu keliavo po Vakar\xc5\xb3 Europos \xc5\xa1alis. 1664 met\xc5\xb3 baland\xc4\xaf gr\xc4\xaf\xc5\xbeo i\xc5\xa1 u\xc5\xbesienio \xc4\xaf t\xc4\x97vyn\xc4\x99. _NEWLINE_1664 met\xc5\xb3 ne kart\xc4\x85 buvo renkamas pasiuntiniu \xc4\xaf seim\xc4\x85. 1669 metais Benediktas Povilas Sapiega palaik\xc4\x97 Pilypo Vilhelmo Noiburgskio \xc4\xafLenkijos sost\xc4\x85, bet po to pasira\xc5\xa1\xc4\x97 Mykolo Koributo Vi\xc5\xa1nioveckio  elekcij\xc4\x85. 1674 metais elekciniame seime Benediktas Povilas Sapiega buvo mar\xc5\xa1alka ir \xc4\xaftakojo Kar\xc5\xabnos did\xc5\xbeiojo etmono Jono Sobieskio i\xc5\xa1rinkim\xc4\x85 \xc4\xaf Lenkijos karaliaus sost\xc4\x85, kas prisid\xc4\x97jo prie Spieg\xc5\xb3 hegemonijos \xc4\xaftvirtinimo Lietuvos did\xc5\xbeiojoje kunigaik\xc5\xa1tyst\xc4\x97je._NEWLINE_1663 metais Benediktas Povilas Sapiega gavo Lietuvos did\xc5\xbeiojo pastalininkio pareigyb\xc4\x99, 1665 metais tapo Lietuvos did\xc5\xbeiuoju stalininku. Tais pa\xc4\x8diais 1665 metais, po savo t\xc4\x97vo mirties pri\xc4\x97m\xc4\x97 vadovavim\xc4\x85 husar\xc5\xb3 \xc4\xafgulom, Lietuvos armijoje. 1666 metais buvo i\xc5\xa1rinktas pasiuntiniu \xc4\xaf du seimus. 1670 metais buvo paskirtas Lietuvos did\xc5\xbeiuoju raikytoju, o po to Lietuvos dvaro pai\xc5\xbedininkiu. Tais pa\xc4\x8diais metais buvo i\xc5\xa1rinktas pasiuntiniu \xc4\xaf seim\xc4\x85. 1673 metais Benediktas Povilas Sapiega nedalyvavo Chotyno m\xc5\xab\xc5\xa1yje d\xc4\x97l ligos ir buvo Lenkijos stovykloje._NEWLINE_1676 metais Benediktas Povilas Sapiega buvo i\xc5\xa1rinktas pasiuntiniu \xc4\xaf seim\xc4\x85 ir paskirtas Lietuvos did\xc5\xbeiuoju i\xc5\xbedininku. 1677 metais seime pasisak\xc4\x97 prie\xc5\xa1 galing\xc4\x85 Pac\xc5\xb3 gimin\xc4\x99, kurie u\xc5\xbe\xc4\x97m\xc4\x97 dominuojan\xc4\x8di\xc4\x85 pad\xc4\x97t\xc4\xaf Lietuvos did\xc5\xbeiojoje kunigaik\xc5\xa1tyst\xc4\x97je. Kova tarp Pac\xc5\xb3 ir Sapieg\xc5\xb3 t\xc4\x99s\xc4\x97si ir ateityje. 1681 metais seime Benediktas Povilas Sapiega i\xc5\xa1kviet\xc4\x97 \xc4\xaf dvikov\xc4\x85 Lietuvos didij\xc4\xaf etmon\xc4\x85 ir Vilniaus vaivad\xc4\x85 Myko\xc4\x85 Kazimier\xc4\x85 Pac\xc4\x85. Tarpininkaujant Kar\xc5\xabnos did\xc5\xbeiajam mar\xc5\xa1alkai, kunigaik\xc5\xa1\xc4\x8diui Stanislovui Heraklijui Liubomirskiui dvikova tarp abiej\xc5\xb3 prie\xc5\xa1inink\xc5\xb3 buvo at\xc5\xa1aukta. 1684 metais Pacai t\xc4\x99s\xc4\x97 puolim\xc4\x85 ant Benedikto Sapiegos, kaltinant j\xc4\xaf imant ky\xc5\xa1ius. Teismas kaltino j\xc4\xaf paimant ky\xc5\xa1\xc4\xaf i\xc5\xa1 Pranc\xc5\xabzijos ambasadoriaus. _NEWLINE_1660-ais - 1690-t\xc5\xb3 met\xc5\xb3 prad\xc5\xbeioje Lietuvos did\xc5\xbeiojoje kunigaik\xc5\xa1tyst\xc4\x97je \xc4\xafsideg\xc4\x97 kova d\xc4\x97l vald\xc5\xbeios tarp kunigaik\xc5\xa1\xc4\x8di\xc5\xb3 Radvil\xc5\xb3 i\xc5\xa1 vienos pus\xc4\x97s, Sapieg\xc5\xb3 ir Pac\xc5\xb3 i\xc5\xa1 kitos. Bet jau 1670-t\xc5\xb3 antroje pus\xc4\x97je - 1680-t\xc5\xb3 m. pirmoje pus\xc4\x97je magnatai Pacai pateko \xc4\xaf opozicij\xc4\x85 naujam Lenkijos karaliui Jonui Sobieskiui ir prad\xc4\x97jo vaidytis su kunigaik\xc5\xa1\xc4\x8diais Sapiegomis ir Oginskiais. 1682 metais, po Mykolo Kazimiero Paco mirties, vyresnysis Benedikto brolis Lietuvos lauko etmonas Kazimieras Jonas Sapiega gavo Vilniaus vaivados ir Lietuvos did\xc5\xbeiojo etmono pareigybes. 1684 metais mir\xc4\x97 Lietuvos didysis kancleris Kristupas Zigmantas Pacas, Mykolo Kazimiero Paco pusbrolis. 1680-t\xc5\xb3 met\xc5\xb3 antroje pus\xc4\x97je magnatai Sapiegos sustiprino savo pad\xc4\x97t\xc4\xaf Lietuvos did\xc5\xbeiojoje kunigaik\xc5\xa1tyst\xc4\x97je. Netrukus prie\xc5\xa1 juos bendru frontu i\xc5\xa1stojo Lietuvos bajorija, kuri susivienijo aplink kunigaik\xc5\xa1\xc4\x8dius Oginskius (buvusius Sapieg\xc5\xb3 s\xc4\x85jungininkus) ir Vi\xc5\xa1nioveckius. _NEWLINE_1707 met\xc5\xb3 rugpj\xc5\xabt\xc4\xaf Benediktas Povolas Sapiega mir\xc4\x97 Berlyne, Pr\xc5\xabsijos karaliaus Frydricho I dvare.'